Vediske skrifter

Vediske skrifter er en bok i Bokklubbens serie Verdens Hellige Skrifter, redigert av Signe Cohen og utgitt i 2003. Boken inneholder mytologiske og religiøse tekster fra vedaene, en skriftsamling fra ca 1500-500 f.Kr. som er de eldste kjente tekstene på sanskrit; de har vært grunnlaget for vedisk mytologi, og regnes som hellige tekster i hinduismen. 

I tillegg til utdrag fra tre av de fire vedaene (Rigveda, Yajurveda og Atharvaveda; bare Samaveda er utelatt) inneholder antologien eksempler på de sen-vediske skriftene brahmanaene, aranyakaene og upanishadene.

 Bibliografi 
 Vediske skrifter. Utvalg og innledende essay av Signe Cohen; oversatt av Signe Cohen og Rasmus Reinvang. XXX, 489 sider. Bokklubben, 2003. (Verdens Hellige Skrifter; 19) ISBN 82-525-4120-8

Kategori:Hinduistiske tekster
Kategori:Bokserien Verdens hellige skrifter
Kategori:Bøker fra 2003